google/wiki40b huggingface dataset:
Niukkasi

Niukkasi ehk Niukuzi (vene Ниукузи, Ниуккузи, Ниуккaзи) on endine ingerisoome küla ajaloolises Hietamäki kihelkonnas Kesk-Ingerimaal Peterburi linnast lõunas. Kaasaegse haldusjaotuse järgi jääb ala Leningradi oblasti Lomonossovi rajooni Annino alevi territooriumile.
Nimetus tuleneb külas elanud ingerisoome suguvõsa Niukkanen nimest.
1817. aastal oli külas (nimetatud kui Нюкaзи) 11 talu.
1831. aastal oli külas (nimetatud kui Ниукузи) 14 talu.
1838. aastal elas külas (ekslikult nimetatud kui Жаукази) 97 inimest, kellest 57 olid mehed ja 40 naised.
1848. aastal elas külas (nimetatud kui Niukkasi) 74 ingerisoomlast äyrämöist, kellest 36 olid mehed ja 38 naised. Haldusjaotuslikult kuulus küla Peterburi kubermangu Oranienbaumi maakonda.
1856. aastal oli külas (nimetatud kui Ниукузи) 14 talu 37 meeshingega.
1860. aastal oli külas (nimetatud kui Ниуккaзи) 18 talu. 
1880–1890. aastail oli külas (nimetatud kui Ниуккaзи) 20 talu.
1913. aastal oli külas (nimetatud kui Ниукaзи) 26 talu.
Alates 1917. aastast kuulus küla Šundorovo külanõukokku.
1941. aastal oli külas (nimetatud kui Ниукaзи) 27 majapidamist.
Teise maailmasõja ajal perioodil 01.08.1941–31.12.1943 oli küla okupeeritud saksa vägede poolt.
Justus Friedrich von Stackelberg

Justus Friedrich von Stackelberg (14. aprill (vkj 3. aprill) 1737 Triigi mõis – 28. jaanuar (vkj 17. jaanuar) 1800) oli Eestimaa mõisnik ja Venemaa sõjaväelane (kapten).
Justus Friedrich von Stackelberg sündis Triigi, Vaemla, Kassari ja Aunaku mõisniku Heinrich Caspar von Stackelbergi (1702–1778) ja Friederika Christina Catharina von Radinghi (1708–1789) pojana.
Talle kuulusid Mõisamaa ja Kassari mõis.
Glibc

GNU C Library ehk glibc on GNU projekti C standardteek (C Standard Library).
Glibc on väga portatiivne, nii tuumade kui ka riistvara vahel. Ametlikult toetatud raudvara on: x86, mk68, Alpha, PowerPC, ARM, cris, MIPS, s390 ja SPARC. Ta töötab tuumadel: Hurd, Linux ning FreeBSD ja NetBSD.
Treoniin

Treoniin (inglise threonine; lühendatult Thr või T) on α-aminohape, mille keemiline valem on HO₂CCH(NH₂)CH(OH)CH₃. Treoniin on üks asendamatuid aminohappeid. Treoniin on omane taimevalkudele, loomavalkudes on seda vähe.
Isekas geen

"Isekas geen" (ingliskeelse originaalpealkirjaga "The Selfish Gene") on Briti evolutsioonibioloogi Richard Dawkinsi poolt 1976. aastal avaldatud populaarteaduslik raamat evolutsiooni mehhanismidest.
Keldrimäe tänav

Keldrimäe tänav on tänav Tallinnas Kesklinna linnaosas Keldrimäe asumis.
Tänav sai nime 18. oktoobril 1991. 19. sajandi lõpust kuni aastani 1954 kandis tänav nime Israeli tänav (saksa Israelstraße) ja seejärel aastani 1991 Turu põik.
Nafarroa Bai

Nafarroa Bai (baski 'Navarra Jah', lühend NaBai) on parteide koalitsioon, mis tegutseb Hispaanias Navarra autonoomses ringkonnas. Koalitsiooni kuuluvad parteid Aralar ja Baski Rahvuspartei ja Navarra sõltumatud. Batzarre ja Eusko Alkartasuna olid asutajaliikmed, kuid lahkusid koalitsioonist aastal 2011.
Nafarroa Bai asutati 2003. aastal enne 2004. aasta parlamendivalimisi, et saada koht Hispaania parlamendis. See eesmärk saavutati ning Uxue Barkos valiti parlamenti. 2007. aasta kohalikel valimistel kogus partei 23,7% häältest ja sai 12 kohta Navarra parlamendis.
Nafarroa Bai orientatsioon on baski rahvuslus.
Ühenduse noorteorganisatsioon on 2008. aastal asutatud Gazteok Bai.
Heinrich Böll

Heinrich Theodor Böll (21. detsember 1917 – 16. juuli 1985) oli saksa kirjanik.

Tunnustused

Heinrich Theodor Böll sai 1967. aastal Georg Büchneri auhinna.
Aastal 1972 pälvis ta Nobeli kirjandusauhinna.
Aastal 1983 valiti Heinrich Böll Ameerika Filosoofiaseltsi välisliikmeks.
Koit Pindmaa

Koit Pindmaa (sündinud 20. oktoobril 1957) on eesti ettevõtja.
Ta kasvas üles Räpina lähedal Linte külas. Lõpetas Räpina keskkooli ja Tallinna Polütehnilise Instituudi peenmehaanika erialal.
Kümme aastat töötas ta observatooriumis Tõraveres ning on seejärel tegelenud ettevõtlusega.
AS-i Retent juhatajana sisustab ta eriotstarbelisi tööruume meditsiiniasutustes, laboratooriumides, koolides, teadusasutustes, tööstuses ja mujal.
Varasest lapsepõlvest saadik on Koit Pindmaa koos isaga kirikus käinud. 18-aastaselt käis ta Räpina kirikus leeris. Aastal 2008 tuli ta üle Tartu Pauluse kogudusse. Aastast 2012 on ta Pauluse koguduse nõukogu liige ja 2017. aasta veebruarist juhatuse esimees.
Koit Pindmaal on viis last: kaks poega ja kolm tütart. Ta on abielus Kaidi Pindmaaga, kes on samuti Pauluse koguduse liige.
Lianne Saage-Vahur

Lianne Saage-Vahur (sündinud 1965) on eesti õpetaja.
Ta õppis Reola 8-klassilises koolis ja Tartu 8. Keskkoolis. Tema kirjandusõpetajad olid Karmen Aso ja Vello Saage.
Ta on emakeele ja kirjanduse õpetaja ning kooliteater Liblikapüüdja looja, juht ning lavastaja. Teater loodi 1990. aastal.
Ta on Betti Alveri luulepäevade Tähetund idee autor ja korraldaja, esimesed luulepäevad toimusid 1993. aastal.

Isiklikku

Tema abikaasa isa oli kirjandusõpetaja Vello Saage.
Urmas Saard

Urmas Saard (sündinud 23. oktoobril 1953 Pärnus) on vabakutseline ajakirjanik.
Urmas Saard lõpetas 1979. aastal Pärnu I Õhtukeskkooli.
Tegutseb vabatahtlikuna Külauudiste portaalis reporterina.
Temalt on alates 2008. aasta jaanuarist ilmunud järjepideva sagedusega uudiseid, reportaaže, intervjuusid ja arvamuslugusid. Esmalt töötas ta lühikest aega tegutsenud Kalev Meedias, seejärel kuus aastat Maalehe Pärnumaa uudiste märkmikku toimetades ja kevadest 2015 jätkab kirjutamist Külauudiste portaalis. Vahelduseks kirjutab ka Pärnu Postimehes. Palju vähem mitmetes teistes väljaannetes. Enamik kirjutisi on illustreeritud tema enda fotodega. 
Urmas Saard on MTÜ Eesti Lipu Seltsi, Sindi Ajalooklubi, MTÜ Pärnumaa Muinsuskaitse Seltsi, MTÜ Eesti Kodanikuajakirjanduse Seltsi ja Pärnu Y-klubi liige.

Isiklikku

Huvialad on kodulugu ja pildistamine. Kirjutamisel eelistab Sindi linnaga ja Eesti lipuga seonduvaid teemasid.
Ta on abielus, täiskasvanud poja ja tütre isa.
Maret Kark

Maret Kark (sündinud 10. veebruaril 1954) on eesti orientalist.
Maret Kark on õpetanud Tartu Ülikoolis ja mujal sanskriti ja tiibeti keelt, Sise-Aasia ning Tiibeti ajalugu.
Ta on juhtinud Eesti-Tiibeti Kultuuriseltsi ning on olnud Tibetoloogia Instituudi kauaaegne juht.
Ahelaisomeeria

Ahelaisomeeria on orgaaniliste ühendite isomeeria, mis tuleneb süsinikahela erinevast struktuurist.

Näide: Struktuurselt väljakirjutatud klorobutaani isomeerid

1-klorobutaan ja 1-kloro-2-metüülpropaan erinevad üksteisest süsinikahela kuju poolest. Samaviisi erinevad 2-klorobutaan ja 2-kloro-2-metüülpropaan. Need ained on paarikaupa üksteise suhtes ahelaisomeerid.
Magnetron

Magnetron on mikrolaineid (ülikõrgsagedusvõnkumisi vahemikus 0,3…300 GHz) tekitav vaakumlamp. Seadise  hõõgkatoodi ja elektromagnetilise õõsresonaatorina toimiva anoodi vahel mõjub elektronidele peale elektrivälja ka ristsuunaline magnetväli. Elektromagnetvõnkumise lainepikkus on määratud resonaatori mõõtmetega. Magnetron sisaldab mitu niisugust sektsiooni, mis on omavahel pilude kaudu ühendatud.
Impulssrežiimis magnetrone kasutatakse mikrolainegeneraatorina radarites ja pidevrežiimis magnetrone näiteks mikrolaineahjus. Magnetrongeneraatori tööks vajalik kõrge anoodpinge – mikrolaineahjul umbes 2000 volti – saadakse võrgupingest transformaatori ja alaldi abil.
Rapla kivisild

Rapla kivisild on sild Raplas.
Sild ehitati 1902. aastal vana puusilla asemele üle Vigala jõe.
Kahe kaarega paekivist kaarsild on 27,5 meetrit pikk ja 8 meetrit lai. Silda ääristavad 70–80 cm kõrgused kivirinnatised, jäämurdja nina on laotud graniitkividest.
Sild renoveeriti põhjalikult 2009. aastal.
Hannah Montana film

Sündmustik

Kui superstaar Hannah Montanana edukat karjääri teinud Miley Stewartile kuulsus pähe lööb, otsustab ta isa, et tüdrukul on aeg keskkonda vahetada. Hollywoodi sära asemel peab Miley leppima maaeluga Tennessee farmis. Ta naaseb oma kodukanti ning seisab elu tähtsaima valiku ees. Kas ta suudab olla korraga nii Miley Stewart kui ka Hannah Montana? Sõprade abiga peab neiu valima – kumb roll on talle elus tähtsam.
Film on täis seiklusi, nalja, romantikat ja muusikat.
Toivo Tulev

Toivo Tulev (sündinud 18. juulil 1958) on eesti helilooja.
Ta lõpetas 1990. aastal Tallinna Konservatooriumi professor Eino Tambergi õpilasena, täiendas end Sven-David Sandströmi juures Stockholmi Kõrgemas Muusikakoolis (1991) ja elektroakustilise muusika alal Kölni Kõrgemas Muusikakoolis (1996) ning Eesti Muusika- ja Teatriakadeemia magistriõppes (1995–1998).

Tegevus

Toivo Tulev on Eesti Muusika- ja Teatriakadeemia doktorant ja kompositsiooniõppejõud, alates 2005. aasta sügisest kompositsiooniosakonna juhataja.

Looming

Toivo Tulevi loomingus põimuvad ekspressionistlik ja sakraalne elutunnetus, eksistentsiaalne heitlus tasakaalu- ja pingeseisundite vahel. Tema helikeelt on mõjutanud tegevus mitmes vanamuusikaansamblis ja süvenemine gregooriuse laulu traditsioonidesse.

Isiklikku

Taavi ja Triin Tulev on tema lapsed.
Hülgvara

Hülgvara või vanavara (inglise keeles abandonware 'hüljatud vara/kaup') on tarkvara, mida levitatakse selle moraalse vananemise tõttu vabalt, kuigi sellise tegevuse seaduslikkus on sageli kaheldav.

Iseloom ja juriidiline staatus

Internetis on palju saite, kust saab hülgvara alla laadida, eriti hülgvara staatuses arvutimänge, aga ka rakendustarkvara, utiliite ning isegi operatsioonisüsteeme. Paljudel juhtudel on hülgvara kvaliteetsem kui suurem jagu vabavara, sest seda on kunagi rahastatud kommertsproduktina ning see vastab seega minimaalsetele kvaliteedistandarditele. Samas on hülgvara moraalselt niivõrd vananenud, et lisaks vähesele kasutusmugavusele võib tekkida sobivusprobleeme ka tänapäevase riistvara ja tarkvaraga. Seetõttu kasutatakse hülgvara jooksutamisel arvutis sageli mitmesuguseid emulaatoreid.
Terminil "hülgvara" pole juriidilist tähendust. Sisuliselt võiks käsitleda hülgvarana tarkvara, millele kuuluvatest õigustest on nende omanik loobunud, kuid niimoodi hülgvara levitajad tegelikult ei tee. Sestap tähendab hülgvara nimi praktikas, et tegemist on tarkvaraga, mida enam avalikult ei müüda. Mõnikord palutakse sellise tarkvara levitamiseks õiguste omaniku luba ning mõned neist on tasuta levitamisega nõus. Enamasti aga omanike poole ei pöörduta.

Levitamise õigustatus

Hülgvara levitajad põhjendavad oma tegevuse õigustatust sellega, et sellisel tarkvaral on esiteks ajalooline väärtus, mistõttu hülgvara kogujaid võib võrrelda muuseumitöötajate või vanavara kogujatega, teiseks ei tekita hülgvara levitamine õiguste omanikule kahju, kuna see ei vähenda mingil viisil müügist saadavaid tulusid. Hülgvara levitajad võivad endid käsitleda kultuuri- ja intellektuaalse väärtuse säilitajate ning edasikandjatena, mis annab nende tegevusele üldsuse heakskiidu. Kui aga õiguste omanik leiab, et tema tarkvara sellisel kujul levitamine ja kasutamine on talle kahjulik, siis pole levitajal ühtki tõsist juriidilist õigustust.
Mario (eesnimi)

Mario on mehenimi.
2018. aasta seisuga oli see Eestis esinemissageduselt 191. mehenimi. 1. jaanuari 2018 seisuga oli Eestis eesnimi Mario 856 mehel.
Kaarsõlg

Kaarsõlg, ka fiibula (ladina keeles fibula 'nõel', 'okas') on haaknõela põhimõttel funktsioneeriv ja pronksiajast keskajani kasutusel olnud sõletüüp, mis koosneb kaaretaolisest sõlekehast ja selle alla kinnitatud nõelast.
Nette Liivak

Elukäik

Nette Liivak õppis kodutööstust Kehtna Kõrgemas Kodumajanduskoolis, mille lõpetas 1940. aastal. Aastatel 1945-1951 õppis ta Tallinna Riiklikus Tarbekunsti Instituudis tekstiili.
Andrei Makrov

Andrei Makrov (sündinud 14. detsembril 1979 Tallinnas) on Eesti jäähokimängija.
Ta on Eesti jäähokikoondise liige.
Novembris 2016 sõlmis Makrov lepingu Valgevene Ekstraliga klubiga HK Gomel, mille koosseisu kuulus ta hooajal 2008/2009 kui võitis Valgevene liiga hõbemedali. Aastatel 2007, 2012 ja 2013 tuli ta Valgevene meistriks.
Saksimaa ajalugu

Pärast aastat 1918

Pärast 1918. aastat oli Saksimaa Weimari vabariigis osariik. Aastal 1923 kukutas Gustav Stresemann KPD/SPD juhitud valitsuse. Saksimaa püsis ka natsiajastul ja Nõukogude okupatsiooni ajal. See lammutati aastal 1952 ja jagati kolmeks väiksemaks ringkonnaks Leipzigi, Dresdeni ja Karl-Marx-Stadti baasil, kuid taastati mõnevõrra muutunud piirides aastal 1990 seoses Saksamaa taasühinemisega. Tänapäeval sisaldab Saksimaa liidumaa ka väikese osa Sileesiast Görlitzi linna ümbruses, mis jäi pärast sõda Saksamaale ja mis arusaadavatel põhjustel ühendati Saksimaaga. See osa oli olnud Sileesia osa alles pärast 1815. aastat ja kuulus enne 1623. aastat Ülem-Lausitzi osana Böömimaale ning aastatel 1623–1815 Saksimaale.
Péter Orseolo

Péter Orseolo (u 1010–1015 Veneetsia – 1046 või 30. august 1059 Székesfehérvár) oli Ungari kuningas 1038–1041 ja 1044–1046.
Ta jätkas eelkäija, István I poliitikat ja püüdis tugevdada kristluse positsioone oma poolpaganlikus kuningriigis, kuid Péteri tegevus viis ta kukutamiseni. Ta suutis uuesti võimule tulla vaid Saksa-Rooma keisri (1039–1056) Heinrich III abiga, kelle vasalliks ta ennast pidi tunnistama, kuid paganlike ungarlaste mäss kukutas Péteri peagi taas.
Kiletransistor

Kiletransistor (lühend TFT inglise keele sõnadest thin-film transistor) on eritüüpi väljatransistor, täpsemalt isoleeritud paisuga väljatransistor (IGFET ehk MISFET), mida kasutatakse eriti vedelkristallkuvarites, igas pildipunktis kolm transistori.
Niisugune transistor saadakse mitmekihilise kilestruktuurina enamasti klaasi pinnal. Kiletransistor erineb tüüpilisest isoleeritud paisuga väljatransistorist (peale kasutatavate materjalide) eelkõige suurepinnalise paisu (Gate) poolest, nii et selle peale mahuvad lätte (Source) ja neelu (Drain) elektroodid. Need on kontaktis pooljuhiga (amorfse räniga), mida isoleerib paisust dielektrikukiht. Paisumaterjaliks on peamiselt nanotehnoloogiline indiumtsinkoksiid (ITO), mis tagab paisu läbipaistvuse ja väikesed mõõtmed.
Elektroodide vastastikune paigutus võib olla ka joonisel näidatust erinev: suurepinnaline pais võib olla kõige peal (top-gate), ka võib amorfse räni kiht (joonisel sinine) ulatuda üle lätte ja neelu. Kiletransistori elektroodide mõõtmed on enamasti kümnetes ja sadades nanomeetrites.   
Kiletransistor töötati välja USA firmas RCA Laboratories 1960. aastatel Esimene läbipaistev, tsinkoksiidil põhinev kiletransistor leiutati 2003. aastal.
Isiksuse kõlbelise palge rollist ajaloolise kollektiivi elus

Asjaolud

Järgnev põhineb Grigori Pomerantsi jutustusel.
Teadmised Hiinast, mida Pomerants selles esinemises ilmutab, võlgneb ta Vitali Rubinile.
Niisugune esinemine Filosoofia Instituudis (mille võimalikkust KGB hiljem ei tahtnud uskuda) sai võimalikuks tänu Juri Levadale. Kui Levada kutsus Pomerantsi esinema konverentsile "Isiksus ja ühiskond", siis Pomerants küsis ettevaatlikult: "Aga kas Stalinit võib puudutada?" ning sai poolnaeratava vastuse: "Et Keskkomitee on võtnud kursi Stalini rehabiliteerimisele, siis võib." Muus osas oli esinemise tekst kooskõlastamata.
Pärast esinemist helistas KGB juht Semitšastnõi Levadale ming nõudis selle nõukogudevastaseks kuulutamist, kuid instituudi parteiorganisatsioon sellega ei nõustunud. Levada kutsuti välja Teaduste Akadeemia presiidiumi, kus ta kinnitas, et ettekanne on välja peetud NLKP 20. kongressi vaimus.
5. veebruaril oli Jessenin-Volpini poolt organiseeritud demonstratsioon Puškini mälestussamba juures ning pärast seda helistas Semitšastnõi jälle Teaduste Akadeemia Presiidiumisse ning nõudis jälle sedasama ning Levada ei andnud ikka järele. Pärast saadeti esinemise tekst ajakirja Novõi mir, mille toimetaja Aleksandr Tvardovski oli veel NLKP Keskkomitee liige. Tvardovski nõustus selle teksti vastu võtma toimetuse portfelli, just nagu ta kavatseks seda avaldada. Semitšastnõi andis järele.
Kui autor oleks mitu korda niimoodi esinenud, oleksid järgnenud repressioonid.
Mari Tammar

Mari Tammar (sündinud 28. veebruaril 1988) on eesti pärimusmuusik.
Temalt on ilmunud 2012. aastal kirjastuses Tänapäev "Sõna raamat. Vaimuilmast nüüd ja muiste".
Eesti Matkaliit

Eesti Matkaliit (EML) on Eesti mittetulunduslik ühendus, mis on katusorganisatsiooniks matkaklubidele ja firmadele.

EML juures tegutsevad: kutsekomisjon, matkakomisjon, matkaradade komisjon jt. Liikmesorganisatsioonides tegeldakse mitmesuguste matkaliikidega: jalgsimatkamine, jalgrattamatkamine, mägimatkamine, suusamatkamine, automatkamine ja veematkamine.
EML on Euroopa Rändurite Assotsiatsiooni (ERA) liige alates 1993. aastast ja osaleb ERA komisjonide töös. EML on alaliiduna Eesti Olümpiakomitee (EOK) liige. EML korraldab regulaarselt Eesti matkatehnika meistrivõistlusi, väljastab Põhjatähe Matkajuhi ja Matkateenete märke, Põhjatähe ja Põhjavalguse matkamärke jne.

Ajalugu

1989 – EML asutati aprillis Tallinna Matkamajas Eesti Matkaföderatsiooni õigusjärglasena. 
9. detsembril kogunesid Tallinna Matkamajas EML-i 15 liikmesorganisatsiooni esindajad volikogu esimesele istungile, kus võeti vastu EML-i programm. 1989. aastal sooritati 640 matka 5183 osavõtjaga. Toimus 22. (kaug)matkajuhtide kokkutulek ja anti välja vastav teatmik, brošüür. See traditsioon on jätkunud siiani.
1990 – ametiühingud lõpetasid matkamise senise doteerimise (doteerimine oli alates aastast 1962). EML võeti vastu Eesti Spordi Keskliidu (praegu Eesti Olümpiakomitee) liikmeks. Esmakordselt lülitati Eesti mägimatkajate matkamarsruuti alpinistlik tõus mäetippu. Aasta jooksul sooritati 398 matka 3528 osavõtjaga.
Margarete Buber-Neumann

Margarete Buber-Neumann (sündinud Margarete Thüring; 21. oktoober 1901 Potsdam – 6. november 1989 Frankfurt) oli saksa kommunist, Gulagi- ja koonduslaagrivang ning publitsist.
Grantoni aed

Grantoni aed on botaanikaaed Edinburghis Grantoni linnaosas muusiku ja aedniku Fraser Drummondi kodus.
Selles madala taraga aias kasvab üle 200 taimeliigi. Drummond on aias täheldanud üle 29 linnuliigi. Lisaks on märgatud veel rebast, siili, oravaid ja konnadekolooniat.
Aeda on kajastatud BBC saates "The Beechgrove Garden" ja Šotimaa ajalehes The Scotsman.
Põlendikuhundlane

Põlendikuhundlane (Melanophila acuminata) on liik mardikalisi perekonnast  põlendikuhundlane ja sugukonnast hundlased (Buprestidae).
Jevgeni Agranovitš

Jevgeni Danilovitš Agranovitš (13. oktoober 1918 Orjol – 29. jaanuar 2010 Moskva) oli vene stsenarist, luuletaja ja bard.
Jevgeni Agranovitši sünnipäevana on paljudes allikates ekslikult kirjas 14. november 1919.
Tema vend Leonid Agranovitš oli samuti stsenarist ja režissöör.
Jevgeni Agranovitš hakkas laule kirjutama 1938. Kui puhkes Suur Isamaasõda, läks ta rindele, kuid jätkas laulude loomist. Mõnedki tema laulud läksid rahvasuus käibele anonüümselt ja muutusid peaaegu rahvalauludeks. Ühtlasi kirjutas ta luulet, mida teised heliloojad on vahel viisistanud. Nende heliloojate hulgas on ka Viktor Agranovitš.
Aastal 1948 lõpetas Agranovitš Moskvas Gorki-nimelise kirjandusinstituudi. Seejärel asus ta tööle ajakirjanikuna OSOAVIAHIMi ajalehes, kus kirjutas artikleid sõjaväeosades juhtunust.
Hiljem sõlmis ta lepingu Gorki-nimelise kinostuudioga ja töötas stsenaristina Sojuzmultfilmis. Paljude multifilmide hulka, millele ta stsenaariumi kirjutas, kuuluvad "Meie sõber Loekirjuta" (3 seeriat, 1978–1980) ja "Lõbus karussell" nr. 13 ja 15 (mõlemad 1983).
Agranovitš on maetud Moskva edelaosas olevale Vostrjakovo kalmistule.
Varjestamine

Varjestamine on mingi välja või kiirguse levimise tõkestamine või selle toime vähendamine varjete abil. Vajadust mööda tõkestatakse kas sisse- või väljatungivat välja resp. kiirgust.
Tõkestatavaks väljaks on enamasti elektromagnetväli ning kiirguseks elektromagnetkiirgus ja ioniseeriv kiirgus.
Ioniseeriva kiirguse (gamma- ja röntgenikiirguse) levikut piirab suure tihedusega materjalist (pliist, baariumbetoonist) tõke; vt Kiirguskaitse.
Elektriliseks varjeks võib olla seadme, juhtme või kaabli metallosa või siis iseseisev tarind, mis piirab elektromagnetvälja või siis eelkõige selle välja elektrilise või magnetilise komponendi levikut. 
Varjestamisega parandatakse seadmete elektromagnetilist ühilduvust ja seega tagatakse elektrisignaalide häirevaba edastust ja töötlust.

Staatilise (muutumatu) ja madalsagedusliku elektrivälja varjestamine

Elektrostaatiline varjestustoime põhineb elektrostaatilise induktsiooni nähtusel. Elektrostaatiline varje valmistatakse hea elektrijuhtivusega materjalist, milleks võib olla õhuke vask- või alumiiniumplekk või -foolium, ka näiteks plastesemele sadestatud juhtiv kiht, samuti metallvõrk. Elektrostaatilist varjestamist vajavad nõrka signaali kandvad ahelaelemendid, nagu näiteks mikrofon, audiosignaalivõimendi ja nende ühenduskaablid.

Staatilise ja madalsagedusliku magnetvälja varjestamine

Magnetiline varje valmistatakse magnetiliselt pehmest ferromagnetilisest materjalist, sest sellel on suur magnetiline läbitavus (hea magnetjuhtivus) ja väike jääkmagneetumus (vt magnetiline hüsterees). Niisugusest materjalist kate toimib ühtlasi elektrostaatilise varjena.

Elektromagnetvälja varjestamine

Kõrgsagedusliku elektrivälja (elektromagnetlainete) levimist saab tõkestada hea elektrijuhtivusega materjalist (vask- või alumiiniumplekist) kinnise ümbrisega. Varjeplekk võib olla õhuke, sest pinnaefekti tõttu juhib kõrgetel sagedustel voolu üksnes juhi õhuke pindkiht; nimelt kutsub vahelduvasuunalise voolu korral muutuv magnetväli metallis esile pöörisvoolud, mis on suunatud põhivoolule vastu, surudes põhivoolu juhi ristlõike pinna poole. Seega juhi tegevristlõige väheneb ja vastavalt juhi näivtakistus kasvab. Kuna pinnaefekt avaldub eriti tugevalt ferromagnetmaterjalis (nt terases) ja pealegi kasvab koos sagedusega ka ümbermagneetimiskadu, ei kõlba terasplekk kõrgsagedusvälja varjestamiseks.
Kõrgsagedusvarje peab olema võimalikult kinnine. Väikesed augud ja pilud, mille mõõtmed on väiksemad kui kümnendik lainepikkust, peavad küll laineid kinni, kuid piludevahelised juhtivad osad võivad siiski moodustada antennidena toimivaid parasiitseid dipoole.
Tarmo (laev, 1907)

Tarmo on endine Soome jäämurdja, praegu muuseumlaev.

Ajalugu

Laev ehitati 1907 Suurbritannias Newcastle upon Tyne'is ja Soome toodi see jaanuaris 1908. 
Laev lõpetas töö jäälõhkujana 1970. 
Laev sai muuseumlaevaks 20. mail 1992 ja seda eksponeeritakse Kotka sadamas.
Andamanid

Sentinelid

Sentinelid on tuhandeid aastaid elanud Põhja-Sentineli saarel.
Enamus neist tegeleb põlluharimise ja küttkorilusega. Sentinelid on paikse eluviisiga ja nad ei salli võõraid. Nende kommete hulka kuulub tava saarel olevad võõrad tappa ning matusel surnukeha lõigata ja põletada. India on keelanud sentinelidega suhelda.
Night Star

Night Star on Eesti tantsumuusika ansambel.
Silver Leppik

Silver Leppik (sündinud 31. märtsil 1983 Siimustis) on eesti korvpallur.
Ta on mänginud 2002–2013 TÜ/Rocki, 2013–2014 BC Rakvere Tarvase ja aastast 2014 KK Pärnu meeskonnas.
Äksi Vabadussõja mälestussammas

Äksi Vabadussõja mälestussammas on mälestusmärk, mis asub Voldi külas Tartu maakonnas Tartu vallas. Mälestussammas on arvele võetud ajaloomälestisena.
Graniitobeliskile on paigutatud pronksist sõduri kuju. Aluse tagaküljel on tekst "MODELLEERIJA / AIRIKE TANILOO-BOGATKIN". Mälestis on pühendatud Äksi piirkonnast pärit Vabadussõjas langenutele.